CELEX: C2007/199/37
Language: sl
Date: 2007-08-25 00:00:00
Title: Zadeva C-307/07: Tožba, vložena 4. julija 2007 – Komisija Evropskih skupnosti proti Portugalski republiki

25.8.2007   
            
            
               SL
            
            
               Uradni list Evropske unije
            
            
               C 199/23
            
         Tožba, vložena 4. julija 2007 – Komisija Evropskih skupnosti proti Portugalski republiki
   (Zadeva C-307/07)
   (2007/C 199/37)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: H. Støvlbæk in P. Andrade, zastopnika)
   
      Tožena stranka: Portugalska republika
   Predlogi tožeče stranke:
   
               —
            
            
               Ugotovi naj se, da Portugalska republika s tem, ko ne priznava diplom, ki omogočajo dostop do poklica farmacevta specialista za klinične preiskave, ni izpolnila obveznosti, ki se nanašajo na ta poklic, iz Direktive 89/48/EGS (1).
            
         
               —
            
            
               Portugalski republiki naj se naloži plačilo stroškov.
            
         Tožbeni razlogi in bistvene trditve
   Komisija meni, da je poklicna dejavnost farmacevta specialista za klinične preiskave reguliran poklic, za katerega se uporablja Direktiva 89/48. Zakon, ki usklajuje portugalski pravni red s to direktivo, omejuje njeno uporabo na poklice, ki so na določenem seznamu. Ker na tem seznam ni poklica farmacevta specialista za klinične preiskave, država Portugalska ni v celoti prenesla Direktive 89/48.
   
      (1)  Direktiva Sveta 89/48/EGS z dne 21. decembra 1988 o splošnem sistemu priznavanja visokošolskih diplom, pridobljenih s poklicnim izobraževanjem in usposabljanjem, ki traja najmanj tri leta (UL L 19, str. 16).